́внѡ и пресла́внѡ соверши́вше пу́ть своегѡ̀ сп҃се́нія, чу́дную же и бг҃олѣ́пную ѡснова́вше ѻби́тель во сп҃се́ніе и́ночествующымъ, бл҃же́нную воспрія́сте живота̀ своегѡ̀ кончи́ну, приснопа́мятніи ѻтцы̀ на́ши зѡсі́мо, савва́тіе и ге́рмане: ѻба́че и по сме́рти ва́шей при́снѡ жи́ви су́ще, на́съ ча́дъ свои́хъ никогда́же ѡставля́ете, не ду́хомъ то́чію на́мъ при́снѡ спребыва́юще, но и мо́щи своя̂ цѣльбонѡ́сныя на́мъ преда́вше, я́кѡ сокро́вище безцѣ́нное